Muxtor Ashrafiy koʻchasi (Toshkent). Muxtor Ashrafiy koʻchasi — Yashnobod tumanining Ahmad Yassaviy, „Boysun“, Muxtor Ashrafiy va Joʻrabek mahallalari hududida. Fargʻona yoʻli va Qorasuv koʻchalari oraligʻida. Uzunligi 2 km atrofida. XX asrning 2-yarmida tashkil topgan. Dastlab 1969-yil 14-fevralda Risovaya nomi berilgan. 1978-yil 15-sentabrdan kompozitor Muxtor Ashrafiy nomi bilan yuritiladi. Yoʻnalishida maktab, bogʻchalar, xususiy korxonalar, yonilgʻi quyish shoxobchalari, tuman elektr tarmoqlari korxonasi, „Ziyonur“ restorani, „Sevnora“ kafesi, Oʻzbekiston Respublikasi Ichki ishlar vazirligining taʼmirlash-qurilish boshqarmasi, omborxona, shaxsiy turar joy binolari joylashgan. Koʻcha boʻylab jamoat transporti vositalari harakat qiladi. Yaqinida bozor shoxobchasi bor.